stanford-oval/wikipedia huggingface dataset:
סלמה בלייר
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1997 | Strong Island Boys | טרה |  |
| 1997 | Arresting Gena | נרקומנית |  |
| 1997 | אין ואאוט | לינדה |  |
| 1998 | Brown's Requiem | ג'יין |  |
| 1998 | ילדה | דארסי |  |
| 1998 | לא יכולים להתאפק | בחורה |  |
| 1999 | משחקי פיתוי | ססיל קלדוול |  |
| 2000 | תלוי רק בך | סיירוס |  |
| 2001 | אגדות וסיפורים | וי |  |
| 2001 | לא רק בלונדינית | ויויאן תלמה קנזינגטון |  |
| 2001 | הרוג אותי אחר כך | שון הולוואי |  |
| 2002 | בריחה מלאס וגאס | קאסי |  |
| 2002 | הכי מתוק שיש | ג'יין בראנס |  |
| 2003 | קטע של בנים | קארן קופר |  |
| 2003 | Dallas 362 (אנ') | פג |  |
| 2004 | הלבוי | ליז שרמן (אנ') |  |
| 2004 | איזו בושה | אורסולה |  |
| 2004 | בחברה טובה | קימברלי |  |
| 2005 | כל מה שבחורה רוצה | גרייס אנדרסון |  |
| 2005 | The Deal | אבי גלאגר |  |
| 2005 | הערפל | סטיבי ויין |  |
| 2006 | האליבי | אדל |  |
| 2006 | The Night of the White Pants | בת' |  |
| 2006 | Hellboy: Sword of Storms | ליז שרמן (אנ') | דיבוב |
| 2007 | Hellboy: Blood and Iron | ליז שרמן (אנ') | דיבוב |
| 2007 | סיגליות | פאטי פטלסון |  |
| 2007 | משוואת פרייס | ג'ין לרנר |  |
| 2007 | חגיגה של אהבה | קתרין סמית' |  |
| 2008 | החבר החדש של אמא שלי | אמילי לוט |  |
| 2008 | בית הפוקר | שרה |  |
| 2008 | הלבוי 2: צבא הזהב | ליז שרמן (אנ') |  |
| 2011 | שגעון של משפחה | מיס דלבו |  |
| 2011 | סוס אפל | מירנדה |  |
| 2012 | Columbus Circle | אביגיל קלייטון |  |
| 2012 | In Their Skin | מארי יוז |  |
| 2015 | Sex, Death and Bowling | גלן מקאליסטר |  |
| 2016 | Ordinary World | קארן מילר |  |
| 2016 | אמהות ובנות (אנ') | ריגבי |  |
| 2017 | Mom and Dad | קנדל ריאן |  |
| 2019 | אחרי ש... | קרול יאנג |  |
| 2020 | אחרי שהתנגשנו | קרול יאנג |  |
| 2020 | A Dark Foe | ד"ר דוריס בקסטר |  |
| 2021 | Far More | גלן מקאליסטר |  |
| יפורסם בהמשך | Silent | סקיילר |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1995 | הרפתקאות פיט ופיט | פנלופה | פרק: "Das Bus" |
| 1997 | כוח מיוחד | טיש אוגוסט | פרק: "La Mano Negra" |
| 1998 | Promised Land | קרלה בראוור | פרק: "Designated Driver" |
| 1998 | No Laughing Matter | לורין ווינסלו | סרט טלוויזיה של USA |
| 1999–2000 | זואי, דנקן, ג'ק וג'יין | זואי בין | תפקיד ראשי (2 עונות); 26 פרקים |
| 2000 | זינה הנסיכה הלוחמת | סייאן | פרק: Lifeblood" |
| 2002 | חברים | וונדי | פרק: "The One with Christmas in Tulsa" |
| 2003 | Coast to Coast | סטייסי פירס | סרט טלוויזיה של שואוטיים |
| 2008–2009 | Kath & Kim | קים | תפקיד ראשי; 17 פרקים |
| 2011 | פורטלנדיה | פראני ווקר | פרק: "Blunderbuss" |
| 2012–2014 | סדנה לעצבים | ד"ר קייט וולס | 54 פרקים |
| 2012 | טיפול אונליין | תמי היינס | 2 פרקים |
| 2013 | Out There | דסטיני / לארי | דיבוב; 2 פרקים |
| 2016 | אמריקה נגד או. ג'יי. סימפסון: סיפור פשע אמריקאי | קריס ג'נר | 3 פרקים |
| 2016 | Future-Worm! | אנגריטס | דיבוב; פרק: "Steak Starmom/Lemonade's Last Stand" |
| 2018 | Heathers | ג'ייד דיוק | 4 פרקים |
| 2018 | Liverspots and Astronots | רוזי / ד"ר פיש | דיבוב; 2 פרקים |
| 2018–2019 | אבודים בחלל | ג'סיקה האריס | 2 פרקים |
| 2019 | חיים אחרים | הרפר גלאס | תפקיד ראשי (עונה 1); 9 פרקים |
| 2020 | סיפורים של ברווזים | המכשפה הייזל | דיבוב; פרק: "The Trickening!" |
| 2022 | רוקדים עם כוכבים | מתמודדת | עונה 31; פרשה באמצע העונה |
הערות שוליים

↑  Selma Blair Drops Out of Dancing with the Stars Season 31 Due to MS, Peoplemag (באנגלית)
1 2  Alex Ritman, Selma Blair to Star in Supernatural Thriller ‘Silent,’ Architect Launching at EFM (EXCLUSIVE), Variety, ‏2025-02-13 (באנגלית אמריקאית)
↑  השחקנית סלמה בלייר חושפת: "אני חולה בטרשת נפוצה ונכה", באתר וואלה, 21 באוקטובר 2018
↑  עומר דניאל, סלמה בלייר הוציאה צו הרחקה נגד בן זוגה שתקף אותה, במדור "פנאי פלוס" באתר ynet‏, 10 במרץ 2022
↑  סלמה בלייר נאלצת לפרוש מ"רוקדים עם כוכבים" בשל מצבה הבריאותי, באתר ynet, 18 באוקטובר 2022
| 0 | 1 | 2 |
| --- | --- | --- |
| הקודם: 2021: ג'וג'ו סיווה, רוקדים עם כוכבים | פרס בחירת הקהל למתמודד בתחרות של השנה  2022: סלמה בלייר, רוקדים עם כוכבים | הבא: |
| --- | --- |
בקרת זהויות :  NLI: 987007427475205171  PLWABN: 9810644564805606  BIBSYS: 2133454  BNE: XX1425127  BnF: cb141564296 (data)  CANTIC: a10994762  GND: 173790836  ISNI: 0000 0001 2140 407X  LCCN: no2003054853  NKC: xx0067162  NLK: KAC2020L2913  NTA: 242114008  SUDOC: 091898188  VIAF: 76523855   WorldCat (עם VIAF): 76523855
צ'ארלס השלישי, מלך הממלכה המאוחדת

.
.
צ'ארלס בפגישה עם הנשיא בוש
צ'ארלס (אז נסיך ויילס), 1974
המלך צ'ארלס השלישי (שמו הפרטי המלא: צ'ארלס פיליפ ארתור ג'ורג', באנגלית: Charles Phillip Arthur George;‏ נולד ב־14 בנובמבר 1948) הוא מלך הממלכה המאוחדת של בריטניה הגדולה ושל 14 ממלכות חבר העמים הבריטי.
צ'ארלס היה יורש העצר לתקופה הארוכה ביותר בתולדות מלכי בריטניה, 70 שנה ו־7 חודשים (החל מעליית אמו המלכה אליזבת השנייה למלוכה ב־6 בפברואר 1952, כאשר היה בן שלוש, ועד לפטירתה ב־8 בספטמבר 2022) ובמהלכה כונה נסיך ויילס. הוא המונרך הבריטי המבוגר ביותר שנכנס לתפקיד, בגיל 73‏. טקס הכתרו הרשמי נערך במנזר וסטמינסטר ב־6 במאי 2023.
צ'ארלס ה-3 במדים צבאיים
קורות חייו

צ'ארלס נולד בארמון בקינגהאם בלונדון בנובמבר 1948. הוא בנם הבכור של פיליפ, הדוכס מאדינבורו ואשתו הנסיכה אליזבת, בתם הבכורה של ג'ורג' השישי, מלך הממלכה המאוחדת ואליזבת, המלכה האם. ב־15 בדצמבר 1948 הוא הוטבל בחדר המוזיקה של הארמון על ידי הארכיבישוף מקנטרברי, ג'פרי פישר. מות סבו בשנת 1952 והכתרת אימו למלכה הפכו את צ'ארלס ליורש העצר של הממלכה המאוחדת. בתור יורש העצר הוא קיבל את התארים דוכס קורנוול ודוכס רות'סיי. מצד אביו הוא שייך לבית גליקסבורג, בית המלוכה הדני.
כנהוג בילדי המעמד הגבוה באותה התקופה, על חינוכו בין גיל חמש לשמונה הייתה אחראית אומנת. ארמון בקינגהאם הודיע בשנת 1955 כי צ'ארלס ילמד בבית ספר ולא בחינוך ביתי, כפי שלמדו כל בני המלוכה הבריטית לפניו. ב־7 בנובמבר 1956 החל צ'ארלס ללמוד בבית הספר היל האוס אשר נמצא במערב לונדון. צ'ארלס למד גם בשני בתי ספר שבהם למד אביו בילדותו: מכינת צ'אם בברקשייר, אנגליה ובית הספר גורדונסטון בצפון-מזרח סקוטלנד (אותו תיאר מאוחר יותר כ"גיהנום עלי אדמות"). באוקטובר 1967 התקבל לטריניטי קולג בקיימברידג' שבו למד אנתרופולוגיה, ארכאולוגיה והיסטוריה. צ'ארלס הוא היורש הראשון שהשלים תואר אוניברסיטאי.
הוא הוכתר בתור "נסיך ויילס", תוארו המסורתי של יורש העצר, ב־1 ביולי 1969, בטקס שנערך בטירת קרנארבון בצפון ויילס.
בשנת 1976 הקים את קרן הצדקה של הנסיך צ'ארלס, שהתרחבה מאז ופעילה עד היום. כמיליון צעירים בריטיים נעזרו בשירותי הקרן.
החל מ־16 ביוני 2012, כשהיה יורש העצר, צ'ארלס הוא פילדמרשל בצבא הבריטי, אדמירל הצי בצי הבריטי ומרשל בחיל האוויר הבריטי. אלה הדרגות הבכירות ביותר בכל זרוע של הכוחות המזוינים של בריטניה.
ב־8 בספטמבר 2022, לאחר פטירתה של אמו המלכה אליזבת השנייה, היה למלך הממלכה המאוחדת וראש חבר העמים הבריטי.
ב-5 בפברואר 2024 הודיע בית המלוכה הבריטי כי המלך צ'ארלס חולה בסרטן.
קורות חייו > נישואיו וחייו האישיים

הרומן בינו לבין קמילה רוזמרי שנד החל במשחק פולו ב-1970. צ'ארלס לא מיהר להתחתן, הוא התגייס לצי וקמילה עזבה אותו והתחתנה עם אנדרו פרקר-בואלס ב-1973. קמילה וצ'ארלס נשארו בקשרי ידידות, גם אחרי שצ'ארלס נישא לליידי דיאנה ספנסר ב-1981.
קורות חייו > נישואיו וחייו האישיים > חתונת צ'ארלס ודיאנה

ב-29 ביולי 1981 התחתן עם הליידי דיאנה לבית ספנסר בת ה-19 בקתדרלת סנט פול. בטקס נכחו 3,500 מוזמנים. לאחר הנישואים קיבלה דיאנה את התואר "הנסיכה מוויילס".
לצ'ארלס ודיאנה נולדו שני בנים:
הנסיך ויליאם (נ'-1982), כיום נסיך ויילס, הראשון בסדר ירושת הכתר, מי שעתיד להיות מלך לאחר צ'ארלס. ויליאם התחתן עם קתרין מידלטון בשנת 2011. מויליאם וקתרין נולדו לצ'ארלס שלושה נכדים: ב-22 ביולי 2013 נולד נכדו הבכור, הנסיך ג'ורג', ב-2 במאי 2015 נולדה הנסיכה שארלוט, וב-23 באפריל 2018 נולד הנסיך לואי.
הנסיך הארי (נ'-1984), כיום דוכס סאסקס, נמצא במקום החמישי (אחרי הנסיך לואי) בסדר הירושה. בשנת 2018 התחתן עם מייגן מארקל. מהארי ומייגן נולדו לצא'רלס שני נכדים: ארצ'י, נולד ב-6 במאי 2019 וליליבת נולדה 4 ביוני 2021.
צ'ארלס ודיאנה התגרשו רשמית ב-28 באוגוסט 1996 ככל הנראה עקב הרומן של צ'ארלס עם קמילה, שהתגרשה מבעלה שנה קודם לכן ב-1995. בשנת 1997 נהרגה דיאנה בתאונת דרכים. בתקופה שאחרי מותה של דיאנה היחסים בין צ'ארלס לקמילה נשארו בצל, אולם לקראת סוף שנות ה-90 החלו השניים להופיע בפומבי באירועים רשמיים, תוך שהם מקפידים להגיע לחוד ולעזוב לחוד. בשנת 2001 הפך הקשר לפומבי כאשר צ'ארלס נשק לקמילה לעיני המצלמות ומאז הופיע עימה גם לאירועים ממלכתיים רשמיים.
קורות חייו > נישואיו וחייו האישיים > חתונת צ'ארלס וקמילה

ב-9 באפריל 2005 התחתן צ'ארלס בשנית עם קמילה פרקר בולס בטירת וינדזור. החתונה נערכה בטקס אזרחי, משום שלפי חוקי הכנסייה האנגליקנית, מי שהתגרש אינו רשאי להינשא שוב בטקס דתי. המלכה לא השתתפה בטקס, אולם בירכה את בני הזוג אחריו. השניים קיבלו גם את ברכתו של הארכיבישוף מקנטרברי.
עד להכתרתו למלך הממלכה המאוחדת, התגורר צ'ארלס בבית קלרנס בלונדון, בו נהגה להתגורר המלכה האם, אליזבת בווס-ליון. קודם למותה של המלכה האם התגורר בארמון סנט ג'יימס.
קורות חייו > טקס ההכתרה למלך

עם מותה של אמו, היה צ'ארלס למלך הממלכה המאוחדת מתוקף היותו יורש העצר. אין הכרח לקיים טקס הכתרה כדי שיינתנו לו כל הסמכויות המלכותיות.
טקס ההכתרה התקיים ב-6 במאי 2023, שמונה חודשים ממותה של המלכה אליזבת'. במקרה של אמו, אליזבת השנייה, התקיים טקס ההכתרה ב-2 ביוני 1953, שישה עשר חודשים לאחר היותה למלכה בפועל, ב-6 בפברואר 1952. צ'ארלס הוכתר למלך בשעה 14:00 בכנסיית וסטמינסטר שבלונדון, את הטקס הוביל הארכיבישוף מקנטרברי.
בשנת 2023 הופיע ברשימה השנתית טיים 100 של מגזין טיים.
כתיבתו

הוא חיבר כ-30 ספרים, חלק בעצמו וחלקם ביחד עם מחברים אחרים. כמו כן אייר את אחד מהספרים וכתב מספר הקדמות לסופרים אחרים. כל התמלוגים מהספרים נתרמים לקרנות צדקה, בהן קרן הצדקה של הנסיך צ'ארלס.
תוארי המלך ואשתו

מיום לידתו נשא צ'ארלס בתואר "הוד מעלתו המלכותית הנסיך צ'ארלס מאדינבורו". החל משנת 1952, עת הוכתרה אימו למלכה, הוענק לנסיך צ'ארלס התואר דוכס קורנוול, והתארים הסקוטיים: דוכס רות'סיי, הרוזן מקאריק, ברון רנפרו, שליט האיים והלורד העליון והאוצר של סקוטלנד.
בשנת 1958 העניקה לו המלכה אליזבת את התואר נסיך ויילס, תואר מסורתי המוענק ליורשי העצר הבריטיים מאז שנת 1301. ב-1 ביולי 1969 הוכתר בתואר זה בטקס רשמי שהתקיים בטירת קרנארפון בוויילס. באנגליה, בוויילס ובצפון אירלנד היה מקובל לכנותו "הוד מעלתו המלכותית, הנסיך מוויילס" ובסקוטלנד "הוד מעלתו המלכותית, דוכס רות'סיי".
תוארו המלא טרם עלותו לכס היה: "הוד מעלתו המלכותית הנסיך צ'ארלס פיליפ ארתור ג'ורג', הנסיך מוויילס, והרוזן מצ'סטר, דוכס קורנוול, דוכס רות'סיי, דוכס אדינבורו, הרוזן מקאריק, הברון מרנפרו, אדון האיים והנסיך והאוצר הגדול של סקוטלנד, אביר מסדר הבירית, אביר מסדר הדרדר, אביר מסדר האמבט, אביר מסדר ההצטיינות, אביר מסדר אוסטרליה, חבר במסדר משרתי המלכה, חבר המועצה המלכותית ועוזר המלכה".
לאחר נישואיה לצ'ארלס נקראה קמילה פרקר "הוד מעלתה המלכותית, דוכסית קורנוול". קמילה פרקר בחרה שלא להשתמש בתואר נסיכת ויילס כדי לא לפגוע בזכרה של דיאנה, הנסיכה מוויילס, המזוהה בציבור כ"נסיכת ויילס". התואר דוכסית קורנוול תקף רק באנגליה ובוויילס. בסקוטלנד נקראה קמילה פרקר בולס - "הוד מעלתה המלכותית, הדוכסית מרות'סיי".
לאחר מות אביו, הנסיך פיליפ ב-9 באפריל 2021, ירש ממנו צ'ארלס את תואר דוכס אדינבורו.
תוארי המלך ואשתו > תאריו לאורך השנים

14 בנובמבר 1948 – 6 בפברואר 1952: הוד מעלתו המלכותית הנסיך צ'ארלס מאדינבורו
6 בפברואר 1952 – 26 ביולי 1958: הוד מעלתו המלכותית הנסיך צ'ארלס, דוכס קורנוול (ובסקוטלנד: דוכס רות'סיי)
26 ביולי 1958 – 9 באפריל 2021: הוד מעלתו המלכותית הנסיך צ'ארלס, נסיך ויילס, דוכס קורנוול
9 באפריל 2021 – 8 בספטמבר 2022: הוד מעלתו המלכותית הנסיך צ'ארלס, נסיך ויילס, דוכס קורנוול, דוכס אדינבורו
8 בספטמבר 2022 ואילך: הוד מלכותו המלך צ'ארלס השלישי
תוארי המלך ואשתו > תוארו המלא כמלך

המלך הוא ראש המדינה של כל אחת מנחלותיו בנפרד. בהחלטה משנת 1953 נקבע כי תוארו של המונרך ישתנה בכל אחת מהמדינות, להגברת תחושת מחויבותו לאותה מדינה ללא משוא פנים על פני שטחי מלכותו האחרים. תוארו הרשמי בבריטניה הוא "צ'ארלס השלישי, בחסד האל, של הממלכה המאוחדת של בריטניה הגדולה וצפון אירלנד, ושל שאר נחלותיו ואדמותיו, מלך, ראש חבר העמים, מגן האמונה".
קיצורו של התואר הזה עתיד להופיע בלטינית, בראשי תיבות, על כל מטבע בריטי: Charles III D G Rex F D. על מטבעות שמונפקים לשימוש מחוץ לבריטניה - בטריטוריות בריטיות או במדינות עצמאיות המכירות בו כמלכן, עתיד להופיע הכיתוב: "המלך צ'ארלס השלישי" בלא תוספת, או תוארו המקומי, דוגמת:
בקנדה: "צ'ארלס השלישי, בחסד האל, של הממלכה המאוחדת, קנדה ושאר נחלותיו ואדמותיו, מלך, ראש חבר העמים, מגן האמונה"
באוסטרליה: "צ'ארלס השלישי, בחסד האל, מלך אוסטרליה ושאר נחלותיו ואדמותיו, ראש חבר העמים"
תוארו המלא כולל בתוכו את כל המדינות שבראשן הוא עומד, על פי סדר כניסתן לחסות הממלכה המאוחדת וחבר העמים הבריטי. בשיחה עמו הנוהג הוא לפנות אליו בתחילה כ"הוד מלכותך" ובהמשך השיחה "אדוני".
שלטי האצולה כנסיך ומלך

שלט האצולה של הנסיך מוויילס 
 שלט האצולה של הממלכה המאוחדת עם תגית לבנה בעלת שלושה קצוות ומעל שלט האצולה של ויילס מוכתר בכתר יורש העצר
שלט האצולה של דוכס רות'סיי 
 סמל אדון האיים וסמל הנאמן העליון מחולקים לרבעים, מעליהם סמל סקוטלנד מושחת בתגית שחורה עם שלושה קצוות
נוצות נסיך ויילס 
 שלוש נוצות יען מאוגדות על ידי כתר מוזהב וסרט הנושא את מוטו הנסיך "אני משרת"
שלט האצולה של צ'ארלס כמלך הממלכה המאוחדת
המונוגרמה המלכותית של המלך צ'ארלס השלישי
מטבעות ושטרות עם דיוקנו

כנהוג בממלכה ב-110 השנים האחרונות, עוצבו בספטמבר 2022 והוצגו מטבעות של 50 פני ו-5 פאונד הנושאים את דיוקנו של המלך החדש צ'ארלס השלישי. המטבעות עוצבו על ידי הפסל הבריטי מרטין ג'נינגס ומטבע ה-50 פני הופץ לשימוש.
באוקטובר 2023 הונפק לראשונה הסט המלא בעיצוב החדש עם דמותו של המלך, כשהצד האחורי נושא איורים מן החי והצומח בממלכה. מטבעות 50 פני ו-1 פאונד הופצו בהמשך לשימוש הציבור, ושאר הערכים הונפקו לאספנים בלבד, וישוחררו לציבור בעתיד לפי הצורך במטבעות נוספים בשוק. מטבעות הנושאים את דיוקנו עדיין נדירים בשוק.
שטרות עם דמותו של המלך צ'ארלס השלישי שוחררו החל מ-חודש יוני 2024 בהדרגה, ללא החלפה המונית של שטרות. רק במקרים בהם יש בלאי בשטרות הקודמים, שעליהם דיוקן המלכה אליזבת השנייה, הם מוחלפים בשטרות דומים חדשים שעליהם מופיע המלך החדש.
יחידות הצבא תחת פיקודו

המלך צ'ארלס נושא בדרגות הכבוד פילדמרשל בצבא הבריטי, אדמירל הצי הבריטי ומרשל חיל האוויר הבריטי החל מ-2012 (כלומר עוד כשהיה נסיך ויילס), והוא מפקדו הסמלי של צבא בריטניה.
בתור נסיך היה מפקדם הסמלי של מספר גדודים וחילות (בסוגריים: תאריך תחילת כהונתו):
הרגימנט הוולשי המלכותי (1 ביולי 1969)
המשמר הוולשי (1 במרץ 1975)
כוחות המילואים של חיל האוויר הקנדי (11 ביוני 1977)
רגימנט צ'שייר (11 ביוני 1977: פורק בשנת 2007, כיום הרגימנט המרסיאני)
גדוד הסוסים של הלורד סטרת'סקונה (11 ביוני 1977)
הרגימנט המוצנח (11 ביוני 1977)
הכוחות המשוריינים המלכותיים של אוסטרליה (11 ביוני 1977)
רגימנט קלעי גורקה המלכותי (11 ביוני 1977)
חיל האוויר המלכותי הניו זילנדי (11 ביוני 1977)
הרגימנט המלכותי של קנדה (11 ביוני 1977)
הקלעים של ויניפג (11 ביוני 1977)
הרגימנט המלכותי של האוקיינוס השקט (8 באוגוסט 1984)
משמר הדרגונים המלכותי הקנדי (17 בספטמבר 1985)
כוחות הצבא האוויריים (1 במרץ 1992)
משמר הדרגונים המלכותי (1 ביולי 1992)
Royal Air Force Valley‏ (1 באפריל 1993)
גדודי ההילנדרס (1 בספטמבר 1994)
המשמר השחור (1 ביולי 2003)
משמר הדרגונים של המלכה (1 ביולי 2003)
הרגימנט המלכותי (1 ביולי 2003)
צ'ארלס, היהודים וישראל

כיורש עצר היה צ'ארלס פטרונם של המוזיאון היהודי בלונדון, קרן יום השואה, ארגון הסעד היהודי, ותנועת הנוער בריגדת הבנים והבנות היהודיים. לאחר ביקורו בקרקוב שבפולין וחשיפתו לקשיי התושבים היהודיים במקום, תרם להקמת מרכז הקהילה היהודית. לאורך השנים גם יצא נגד האנטישמיות וביקר בבתי כנסת רבים בבריטניה. כמקובל עם כניסתו לתפקיד המלך, נפגש צ'ארלס בספטמבר 2022 עם מנהיגים דתיים בממלכה ובהם הרב הראשי אפרים מירוויס. מתוך התחשבות בשעת כניסת השבת, הפגישה הוקדמה כדי לאפשר לרב להשתתף בה.
צ'ארלס, היהודים וישראל > ביקוריו בישראל

בניגוד לאמו, אליזבת, צ'ארלס ביקר בישראל שלוש פעמים, בפעם הראשונה בהלוויית יצחק רבין ב־1995, בפעם השנייה בהלוויית שמעון פרס ב־2016 וביקורו האחרון נערך בינואר 2020 במסגרת האירועים לציון 75 שנה לשחרור מחנה ההשמדה אושוויץ־בירקנאו. בביקורו האחרון הגיע גם לבית לחם. באותו ביקור הגיע צ'ארלס לקברה של סבתו הנסיכה אליס מבאטנברג, שהצילה יהודים בזמן השואה ביוון, קברה נמצא בהר הזיתים בירושלים לשם הועלו עצמותיה כמה שנים לאחר מותה.
מג"ב איו"ש

| --- | --- |

לוחמי מג"ב איו"ש במערת המכפלה בחברון
 פרטים
 מדינה:  ישראל ישראל
 שיוך:   משמר הגבול
 בסיס האם:  בית אל
 אירועים ותאריכים
 תקופת הפעילות:  1973–הווה (כ־52 שנים)
 פיקוד
 יחידת אם:   פיקוד המרכז
 דרגת המפקד:    תת ניצב
לוחמי מג"ב איו"ש מאבטחים מבקרים ומתפללים במערת המכפלה וביישוב היהודי בחברון, אוקטובר 2024
לוחמי מג"ב איו"ש בהפרת סדר
משמר הגבול מרחב איו"ש (אזור יהודה ושומרון) הוא מחט"ב (מפקדת חטיבה), האחראית על פעילות מג"ב בשטחי יהודה ושומרון.
מג"ב איו"ש כפופים לפיקוד מרכז (לצה"ל) ולא למשטרת ישראל. (למרות שמג"ב איו"ש חלק ממשטרת ישראל ולא חלק מצה"ל), מג"ב באזור איו"ש בנוי מפלוגות מבצעיות בכלל האזורים, וייחודיים ככוח התערבות ופעילות פיזור הפגנות, התנהלות מול אזרחים מקומיים, ומההתיישבות היהודיות באיו"ש, וכן באבטחת מחסומים וביטחון שוטף, וכן אבטחתם של  מקומות אזרחיים (כדוגמת: מערת המכפלה), ככוח סיור רכוב או רגלי באזור גזרתם.
מפקד מרחב יהודה ושמרון במג"ב  הוא תת-ניצב ניסו גואטה שמונה לתפקיד בינואר 2025.
היסטוריה ומבנה

מיד לאחר מלחמת ששת הימים, בשנת 1967, נכנסו כמעט כל כוחות מג"ב לתוך שטחי יהודה ושומרון שנכבשו כדי להשליט שם סדר. מאוחר יותר באותה השנה הוקם גדוד 4 של מג"ב שקיבל את האחריות על שטח זה. לצורך הקמת הגדוד הוקמו פלוגות רבות ורוב פלוגות מג"ב חזרו לגזרותיהן המקוריות. גדוד 2 של מג"ב שגזרתו לפני המלחמה הייתה גבול ישראל ירדן שהתקצר משמעותית בעקבות המלחמה פעל עדיין באזור הר חברון.
לאחר מלחמת יום כיפור הוטלה האחריות לביטחון הפנים של מדינת ישראל על המשטרה וכוחות מג"ב נדרשו לאבטח מתקנים בתוך שטחי מדינת ישראל. במסגרת זו הפך גדוד 4 ל'מרחב תיכון' ופעל גם באזור המרכז, אך שנתיים מאוחר יותר הוטלה האחריות על אזור זה על מג"ב דרום ומרחב תיכון היה למג"ב איו"ש ופעל רק בתחומי יהודה ושומרון. מג"ב איו"ש היווה באינתיפאדות כוח מרכזי בהתמודדות עם הפרות הסדר ביהודה ושומרון. במהלך האינתיפאדה השנייה, בשנת 2003, פוצל מג"ב איו"ש לשני מרחבים: שומרון ויהודה, כדי להתמודד ביתר יעילות עם הפרות הסדר, אך פיצול זה לא הוכיח את עצמו ועד מהרה אוחד מג"ב איו"ש מחדש.
שטח האחריות של מרחב זה הוא כמעט כל שטחי יהודה ושומרון, למעט שטחי מזרח ירושלים ועוטף ירושלים, בדומה לגזרת מחוז ש"י מפקדת המרחב יושבת בבסיס בית אל. מפקד המרחב הוא קצין בדרגת תת-ניצב.
יחידות מג"ב איו"ש

במג"ב איו"ש יחידות מסוגים שונים המבצעות את פעילות מג"ב באזור. יחידות מג"ב איו"ש הן:
פלוגות בט"ש: כ"ג, א', מ״ד מ"ז, ט"ו, י"ב, ל"ח, ל"ט, מ"ב, ל"א, מ״ג, מ"א, מ', ו', ל"ז - יחידות לביטחון שוטף. תפקידם העיקרי: אבטחה, שמירה על הסדר ומניעת פח"ע (פעילות חבלנית עוינת). לכל אחת מפלוגות הבט"ש ישנה גזרה בה היא יושבת דרך קבע.
יחידת חבלה שומרון - יחידת חבלה בגזרת מרחב שומרון.
יחידת חבלה יהודה - יחידת חבלה בגזרת מרחב יהודה.
יחידת הליווים איו"ש - יחידה המתמחת בליווי עצורים בשטחי איו״ש
ימ"ס איו"ש - יחידת מסתערבים הפועלת באזור יהודה ושומרון.
מתיל״ן איו״ש - יחידה ללוחמה בטרור ובפשיעה חמורה בגזרת יהודה ושומרון
רשימת מפקדים > מפקדי גדוד 4

| שם | שנות הפיקוד | הערות |
| --- | --- | --- |
| משה טיומקין | 1970–1967 |  |
רשימת מפקדים > מפקדי מרחב תיכון

| שם | שנות הפיקוד | הערות |
| --- | --- | --- |
| משה טיומקין | 1973–1970 |  |
| צבי טל | 1974–1973 |  |
| יצחק עירן | 1975–1974 |  |
רשימת מפקדים > מפקדי מג"ב איו"ש

| שם | שנות הפיקוד | הערות |
| --- | --- | --- |
| פנחס שחר | 1977–1975 |  |
| חיים אלבלדס | 1979–1977 |  |
| יוסף יהודאי | 1981–1979 |  |
| משה זוסמן | 1983–1981 |  |
| שמואל אדם | 1985–1983 |  |
| טוביה ברונר | 1986–1985 |  |
| ישראל ביננפלד | 1988–1986 |  |
| יצחק דדון | 1993–1989 |  |
| נאש מימת | 1994–1993 |  |
| חסין פארס | 1996–1994 |  |
| דן רונן | 1999–1996 |  |
| ישראל יצחק | 2001–2000 |  |
| אברהם יתח | 2006–2001 | תקופה מסוימת ב-2003 יש פיצול כאשר אברהם יתח מפקד על מג"ב יהודה וישראל יצחק על מג"ב שומרון. |
| שלומי אבן פז | 2009–2006 |  |
| אמיתי לוי | 2012–2009 |  |
| עוזי לוי | 2012 - יולי 2016 |  |
| יזהר פלד | יולי 2016 - יולי 2020 | נרצח במהלך טבח שבעה באוקטובר. |

| בריק יצחק | יולי 2020 - אפריל 2021 |  |
| ג'האד חסן | אפריל 2021 - מאי 2023 |  |
| ברק מרדכי | מאי 2023 - ינואר 2025 |  |
| ניסו גואטה | ינואר 2025 - |  |
גלריה

ג'יפים מסוג דוד של מג"ב איו"ש
כוחות מג"ב איו"ש בפינוי אביתר
לוחמת מג"ב איו"ש
הערות שוליים

↑  ברכות למקבלי הדרגות והמינויים במשמר הגבול, בעמוד הפייסבוק של משמר הגבול
| משמר הגבול |
| --- | --- | --- |
| מרחבים | מג"ב צפון • מג"ב מרכז • מג"ב דרום • מג"ב ירושלים • מג"ב עוטף ירושלים • מג"ב איו"ש • מג"ב חוף • החטיבה הטקטית• החטיבה לביטחון פנים |  |
| יחידות | ימ"מ (היחידה ללוחמה בטרור) • ימ"ס • סיירת משמר הגבול (סמ"ג) • שחר 101 • מתיל"ן • יחידת הסיירות מג"ב ירושלים • מתמי"ד • יחידת התקיפה הכפרית  • המשמר הלאומי |  |
| מרחבים ויחידות שנסגרו | ימ"ג  • יחידת רימון  • מג"ב עזה-רמון-ערבה |  |
| מפקדים | פנחס קופל • שמעון אשד • חיים לוי • צבי בר • פנחס שחר • משולם עמית • יצחק אהרונוביץ' • ישראל סדן • יצחק דדון • יעקב גנות • דוד צור • חסין פארס • ישראל יצחק • יורם הלוי • עמוס יעקב • קובי שבתאי • אמיר כהן • בריק יצחק |  |
| אירועים בולטים | טבח כפר קאסם • אסון צור הראשון • אסון צור השני • האינתיפאדה הראשונה • מהומות מנהרת הכותל • מהומות אוקטובר • האינתיפאדה השנייה • מבצע שומר החומות • קרב שדרות • קרב אופקים |  |
| ראו גם | משטרת ישראל • חיל הספר • אנדרטת משמר הגבול • ז'נדרמריה |  |
לוחמי מג"ב איו"ש במערת המכפלה, אוקטובר 2024
מרקוס אלבק

מרקוס אלבק (בשוודית: Marcus Allbäck, נולד ב-5 ביולי 1973 בגטבורג שבשוודיה) הוא כדורגלן עבר שוודי ששיחק בעמדת החלוץ. לאלבק 74 הופעות ו-30 שערים במדי נבחרת שוודיה, עמה השתתף בחמישה טורנירים בינלאומיים.
קריירת מועדונים

אלבק החל את קריירת הבוגרים באורגריטה מליגת העל השוודית בשנת 1992. אלבק שיחק בהצלחה רבה במועדון זה עד לשנת 2000, למעט גיחות קצרות ללינגבי בולדקלוב השוודית ובארי האיטלקית, בהן לא הטביע חותם. באורגריטה אלבק הבקיע בסך הכל 86 שערי ליגה בשתי הקדנציות בקבוצה, והוכתר כמלך השערים של הליגה בשנת 1999, לאחר שהבקיע 15 שערי ליגה. בעונת 1999/00 שיפר את מאזנו ל-16 שערים אך לא סיים את העונה כמלך השערים, וזכה עם אורגריטה בגביע השוודי, לאחר ניצחון בגמר על א.י.ק סולנה.
לאחר הזכייה בגביע השוודי, חתם אלבק בהירנביין ההולנדית, שם שיחק שתי עונות והבקיע בהן 25 שערי ליגה. בקיץ 2002 נמכר אלבק לאסטון וילה תמורת שני מיליון לירה שטרלינג. אלבק לא השתלב היטב באסטון וילה, כאשר הועדפו עליו החלוצים חואן פאבלו אנחל ודריוס ואסל, וכעבור שתי עונות עזב את המועדון לאחר 35 הופעות בלבד, ונמכר להנזה רוסטוק מהבונדסליגה, בה שיחק עונה אחת, הבקיע ארבעה שערי ליגה, ונשר עם המועדון אל הבונדסליגה השנייה.
בקיץ 2005 חתם אלבק בפ.צ. קופנהגן, והחל תקופת שיא נוספת בקריירה שלו, כאשר שיתף פעולה במועדון עם החלוץ הדני ייספר גרונקיאר. בעונתו הראשונה במועדון הבקיע 15 שערי ליגה, וזכה עם הקבוצה באליפות, ובכרטיס לליגת האלופות, לראשונה בתולדות המועדון. בנובמבר 2006, בעונתו השנייה במועדון, הבקיע אלבק את השער הראשון אי פעם של פ.צ. קופנהגן בליגת האלופות, שהיה שער ניצחון מפתיע מול מנצ'סטר יונייטד, ועד לסיום שלב הבתים הבקיע שני שערים נוספים, אך קבוצתו הודחה כבר בשלב זה על אף שצברה שבע נקודות. בליגה הבקיע אלבק 11 שערים באותה עונה, וזכה באליפות נוספת, ושנייה ברציפות. בתום עונה זו נבחר אלבק כשחקן השנה של פ.צ. קופנהגן. במוקדמות ליגת האלופות לעונת 2007/08, פגשו קופנהגן ואלבק את בית"ר ירושלים. אלבק הבקיע שער בניצחון 1-0 במשחק הראשון בקופנהגן, ובגומלין באצטדיון טדי ניצחה בית"ר בתוצאה זהה משער של ברק יצחקי, והמשחק נכנס להארכה, בה אלבק הבקיע שער ניצחון לקופנהגן בדקה ה-97. עם זאת, קופנהגן הודחה כבר בסיבוב הבא על ידי בנפיקה ליסבון, ולא זכתה להגיע לשלב הבתים, והמשיכה לגביע אופ"א, ממנו הודחה בשלב הבתים. עונה זו הייתה האחרונה של אלבק בקבוצה, בה הבקיע שמונה שערי ליגה, וסיים עם קופנהגן במקום השלישי. הול
בקיץ 2008 חזר אלבק למועדון נעוריו אורגריטה, ששיחק אז בליגת המשנה השוודית. בעונת החזרה שלו למועדון, הוא הבקיע חמישה שערים, ועלה ליגה. בעונת 2009/10 הבקיע אלבק שלושה שערים, ואורגריטה נשרה שוב. לאחר ירידת הליגה, הצהיר אלבק על פרישה ממשחק פעיל בקיץ 2010. בשנת 2011 חזר אלבק להופעה בודדת במדי אורגריטה, כאשר נכנס כמחליף במשחק ליגה בדקה ה-69.